**7. pielikums.** **Eiropas platauša *Barbastella barbastellus* (Schreber, 1774) “faktu lapa”**

|  |  |
| --- | --- |
| **Bioloģija** |  |
| Dzīves ilgums | Vidēji 5,5-10 gadi, maks. 22 gadi |
| Reproduktīvais potenciāls | 1 mazulis gadā |
| Fenoloģija | Sastopams visu gadu, aktīvs III (IV) – X(XI). Aktīvs naktī 40-50 min. pēc saulrieta – stundu pirms saullēkta. |
| Mazuļu dzimšanas un zīdīšanas laiks (nelidojoši) | Jūnijs – augusta sākums |
| Pārošanās | Vasaras beigas – rudens. Iespējama spietošana pie ziemošanas mītnēm. |
| Ziemošana | Novembris – marts |
| Barība | Gk. naktstauriņi Lepidoptera, mazāk citas lidojošas kukaiņu sugas |
| Mobilitāte | Fakultatīvs migrants (pārvietojas no vasaras uz ziemas mītnēm), nav raksturīgas tālas migrācijas. Vasarā nakts laikā var lidot līdz 13 km no mītnes līdz barošanās vietām un bieži mainīt mītnes 1,5-5 km attālumā. |
| **Populāciju bioloģija** |  |
| Populāciju struktūra | Nav datu |
| Populācijas lielums | Nav datu. Ļoti aptuvens novērtējums 200-500 īp. (eksperta viedoklis) |
| Populāciju dinamika | Nav datu |
| Dzimumuzvedība | Mātītes veido mazas, dispersas vairošanās kolonijas (daži līdz daži desmiti īp.). Pieaugušie tēviņi ārpus pārošanās perioda uzturas pa vienam. |
| Mirstība | Nav datu |
| **Biotopi, izmantotās mītnes** |  |
| Vasaras mītnes | Gk. aiz dakstiņu veidā atlupušas nokaltušu koku mizas. Reti - ēkas. |
| Barošanās biotopi | Kokaudzes – gk. platlapju audzes, parki u.c. stādījumi un ūdeņu malu biotopi. |
| Ziemošanas mītnes | Latvijā gk. lieli un neizmantoti pagrabi. Līdzīgi kā daudzām citām sikspārņu sugām, nav zināms, kur pārziemo lielākā daļa populācijas. |
| **Izplatība** | Eiropa. Latvijā uz areāla ZA robežas. |